'n Visrowersparadys is die strandgebied tussen die Paaltjies en die grens van Sandvishawe waar 'n verbod op kabeljou­vangste vir eie gebruik van 1 Januarie tot 31 Maart geld.
Selfs Suid-Afrikaners deel in die stropery met een indringer wat al op die kusdorpe beweer het sy vangs van 'n enkele dag het vir hom 'n geldwaarde van 'n ­geskatte N$15 500 ingehou.
Die gebied, bekend as die ­Paaltjies, is nie vir hengel gesluit nie, maar wanneer 'n kabeljou wel aan die hoek kom, word van hengelaars verwag om dit ­versigtig terug in die water te plaas.
Beweringe is dat geen waarde geheg word aan die voorgeskrewe kwota van net tien eetbare visse per dag per hengelaar nie. Nog minder word daar gesteur aan kabeljou wat dié tyd van die jaar daar 'n verbode spesie is.
In voorleggings en gesprekke met die minister gaan nie net oor die verbod op kabeljoue by die Paaltjies gekonsentreer word nie, maar versoeke gaan ook gerig word na 'n ketting van afset waarby die georganiseerde handel ook betrokke kan wees.